CELEX: 32010R0385
Language: hu
Date: 2010-05-05 00:00:00
Title: A Bizottság 385/2010/EU rendelete ( 2010. május 5. ) az egyes zöldség- és gyümölcsfélékre, valamint feldolgozott zöldség- és gyümölcstermékekre vonatkozó, a GATT alapján kötelező közösségi vámkvóták 1996-tól történő megnyitásáról és kezelésének szabályozásáról szóló 1831/96/EK rendelet helyesbítéséről

6.5.2010   
            
            
               HU
            
            
               Az Európai Unió Hivatalos Lapja
            
            
               L 113/11
            
         A BIZOTTSÁG 385/2010/EU RENDELETE
   (2010. május 5.)
   az egyes zöldség- és gyümölcsfélékre, valamint feldolgozott zöldség- és gyümölcstermékekre vonatkozó, a GATT alapján kötelező közösségi vámkvóták 1996-tól történő megnyitásáról és kezelésének szabályozásáról szóló 1831/96/EK rendelet helyesbítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1), és különösen annak 148. cikkére, összefüggésben 4. cikkével,
   mivel:
   
               (1)
            
            
               Az 1831/96/EK bizottsági rendelet (2) vámkontingenseket nyitott meg a mellékleteiben felsorolt egyes zöldség- és gyümölcsfélékre, valamint feldolgozott zöldség- és gyümölcstermékekre vonatkozóan, és rendelkezik azon vámkontingensek kezeléséről.
            
         
               (2)
            
            
               Az 1831/96/EK rendelet elfogadása óta számos, a rendelet I., II. és III. eredeti mellékletében felsorolt KN-kód megváltozott. Ennek következtében a 973/2006/EK bizottsági rendelet (3) lépett azon mellékletek helyébe.
            
         
               (3)
            
            
               Megállapítást nyert, hogy a 973/2006/EK rendelet által módosított 1831/96/EK rendelet I. mellékletében nem szerepel a 2009 80 34 KN-kód, ezért indokolt azt belefoglalni.
            
         
               (4)
            
            
               A 973/2006/EK rendelet által módosított 1831/96/EK rendelet I. mellékletét ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
            
         ELFOGADTA EZT A RENDELETET:
   1. cikk
   Az 1831/96/EK rendelet I. mellékletében a 09.0093 tételszám tekintetében a „KN-kód TARIC-alszám” oszlopot ki kell egészíteni a „2009 80 34” KN-kóddal.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2006. július 3-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. május 5-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 299., 2007.11.16., 1. o.
   
      (2)  HL L 243., 1996.9.24., 5. o.
   
      (3)  HL L 176., 2006.6.30., 63. o.